Dr. Jack Glover

***Ezt a karaktert tothpalmilan21 személyesíti meg.***

## **Általános információk**

Dr. Jack Glover a Viceroy Medical Center igazgatója. 27 éves férfi, hátproblémákkal és empátia hiánnyal. Jelenleg általános orvosi tevékenységet folytat. Élvezi az autók vezetését és fél mindentől, aminek két kereke van, vagy azoktól a járművektől, amit kollégái vezetnek.

## Gyerekkora

Jack Glover Los Santosban született. A város szélén, a külvárosban élt. Nagyon kíváncsi gyerek volt. Élvezte, amikor különböző dolgokat vizsgált és azok szempontjait, beleértve az állatokat, például a hüllőket. Teljesen fekete hajjal nőtt fel, ámbár egy jó ideje barna hajjal él. Apja, John Glover alázatosságra nevelte gyermekét. Emellett kényelmes életet éltek, nem voltak gazdagok, de mindenük megvolt, hogy boldogak legyenek. Amikor 10 éves lett, szülei vettek neki egy kerékpárt. Egész éjjel-nappal kint maradt a természetben a barátaival és ezzel a kerékpárral. Jack és barátai egy hosszú út után hazafele mentek. Napközben is veszélyes volt biciklizni, mert oda kellett figyelni Los Santos forgalmára és autóira. 2008 őszén egy este Jack úgy döntött, hogy a barátaival együtt elmegy biciklizni. Egy ittas sofőr egy sötétített ablakú terepjáróval száguldott és feléjük kanyarodott az úton. Mindannyian látták az autó fényét és átmentek a szemközti sávba, hogy elkerüljék az ütközést. A férfi abba a sávba hajtott az autóval, amelyre áttértek, Jack a csoport hátuljában volt, mivel neki volt a legjobb helyzetfelismerő-képessége ahhoz, hogy figyelje a mögöttük érkező autókat. A terepjáró azonban elsodorta. A kerékpárja tönkrement, Jack az út melletti árokba repült. A terepjáró sofőrje a védőkorlátnak ütközött, könnyű sérüléseket szenvedett. Amikor az EMS kiérkezett a helyszínre, Jack nem lélegzett, mindkét lábán súlyos nyílt-törések voltak, hatalmas vérveszteséget szenvedett. A helyszínen intubálták, majd kórházba szállították. Jack kinyitotta a szemét és csak annyit látott, hogy betolják egy műtőbe. Nagyon zavart volt, nem tudott beszélni. Nem érezte a lábát. A műtét után Jacknek azt mondták, hogy le fog bénulni az egyik lábára, azonban ő nem hitt az orvosoknak.

### Sérüléseinek listája:

* Törések mindkét lábon
* Törések a gerinc ágyéki területén több helyen
* Törések a gerinc mellkasi régiójában
* Törések mind a lábfejben, mind a bokában
* Agyrázkódás
* Részleges idegkárosodás a gerincben és a lábakban

## Élete a baleset után

Jack a baleset után hosszú ideig depresszióban szenvedett. Megtestesítette a „körülmények áldozata” személyt. Mivel eleinte tolószékhez volt kötve, nem mehetett ki minden nap a szabadba, nem élhette úgy gyerekkorát, mint a többi gyerek. Szüleinek az orvosi ellátásra és a rehabilitációra kellett költeniük fizetésük nagy részét, mivel a sofőr biztosítójától kapott pénz nem volt elég. Jack, bár neheztelt a világra, mégis megvolt benne az élni akarás. 12 műtéten kellett átesnie, hogy újra a régi testérzetét kapja vissza. Fizioterápiára is beutalták. Első terápiája ugyanabban a kórházban volt, ahol kezelték, ez volt a Los Santosi Viceroy kórház. Észrevette, hogy az akkori igazgatók, dr. Roman Butcher és dr. Nate Anderson, valamint a személyzet, dr. Dax Evans és dr. Brian Evans sokkal bunkóbb és inkompetensebb, mint ő. Iskola utáni délutánjait idősekkel és nyomorékokkal töltötte, akik szintén a terápián vettek részt a jobb élet reményében. Jack szépen lassan összebarátkozott a többi beteggel. Idővel ereje eléggé gyarapodott, majd lassan kikászálódott a tolószékből. Időnként még mindig használnia kellett, hogy járni tudjon.

## Karrierje a Viceroy Kórházban

A középiskola után Jack annyira lenyűgözte orvosait kemény munkájával és rugalmas alkalmazkodóképességével, hogy aztán felvették a főiskolára és az orvosi egyetemre. Szabadidejében a terápiás osztályon önkénteskedett. Évek teltek el, de Jacknek sikerült elvégeznie az orvosi egyetemet és a mentőtiszti képzést. 16 évnyi műtétek, terápia és kezelések után segítség nélkül és enyhe fájdalommal tudott járni. A Viceroy kórházban dr. Roman Butcher és dr. Nate Anderson megbízatására rezidens beosztásban kezdett tevékenykedni. Főleg a sürgősségi osztályon dolgozott. 2022 szeptembere óta dolgozik ott, szeptember végén sikeres orvosi vizsgát tett a kórházban. Butcher és Anderson igazgató urak váratlan kirúgása után Dax és Brian Evans, a két új testvér-igazgatópáros főorvosi pozíciót ajánlott Jacknek. Azonban egy hónap múlva (November elején) az Evans Testvérpár szülei váratlanul meghaltak egy szervezett gyilkosság keretein belül. Brian és Dax nem tétlenkedett, azonnal hazautaztak Ausztráliába, azonban dönteniük kellett a kórház jövőjéről. Egy tudatlan, erkölcsileg megkérdőjelezhető házaspár, Anna Johnson és Johnny Johnson vette át a kórházat. A Dax testvérek elmondása alapján Jack azért nem került akkor igazgatói pozícióba, mert önfejűsége miatt érkeztek rá panaszok, valamint szerintük a Johnson házaspár sokkal alkalmasabb lesz vezetni a kórházat, mint Jack egyedül. A Johnson házaspár vezetése alatt Jack elvesztette az önbizalmát, kerülte a kollégáit, egy halk, passzív ellentét érződött a kórházban, azonban Jack makacssága és kitartása miatt nem mondott fel. Természetesen Anna nem bírta sokáig idegekkel a kórház vezetését és az sem volt váratlan, hogy nem Jacket választották utódjuknak. Steve és Isabella, frissen végzett hallgatók vették át a kórházat, ennek ellenére Jack várakozását felül teljesítették. Steve politikai karrierje miatt kénytelen volt lemondani címéről, Isabella is máshol képzelte el jövőjét, ezért 2023. január 6-án kinevezték dr. Jack Glovert Los Santos megye egészségügyi referensének, valamint a Viceroy Kórház igazgatójának. Azóta is kitartóan, problémamegoldóan és konzekvens döntéseket hozva igazgatja Los Santos Egészségügyi ellátását.